Աալտոյի համալսարանի բիզնես դպրոց

**Աալտոյի համալսարանի բիզնես դպրոց** (; ), Ֆինլանդիայի ամենամեծ բիզնես դպրոցը, որը հիմնադրվել է 1911 թվականին, այն Ֆինլանդիայի երկրորդ ամենահին բիզնես դպրոցն է և սկանդինավյան երկրների ամենահին բիզնես դպրոցներից մեկը։ Դպրոցը դարձավ Աալտոյի համալսարանի մաս 2010 թվականի հունվարի 1-ին։ Այն նախկինում հայտնի էր որպես Հելսինկիի տնտեսագիտության դպրոց, Հելսինկիի տնտեսագիտության և բիզնեսի կառավարման դպրոց, իսկ 2010–2012 թվականներին՝ Աալտոյի համալսարանի տնտեսագիտության դպրոց։

Աալտոյի համալսարանի բիզնես դպրոցը առաջին բիզնես դպրոցն է սկանդինավյան երկրներում, որը ստացել է *Triple Crown* հավատարմագրում (հավատարմագրեր բիզնես դպրոցների հավատարմագրման երեք խոշորագույն և ամենաազդեցիկ կազմակերպություններից՝ *AACSB*, *AMBA* և *EQUIS*)։

Ընդունելության առումով դպրոցը համարվում է Ֆինլանդիայի ամենադժվար բիզնես դպրոցը։ 2019 թվականին դպրոցն ունեցել է Ֆինլանդիայի ցանկացած բարձրագույն կրթական ծրագրի դիմորդների ամենաբարձր թիվը։ Այն նաև ուներ ընդունելության ամենացածր մակարդակը երկրի ցանկացած բիզնես դպրոցից։

## Պատմություն

Աալտոյի համալսարանի բիզնեսի դպրոցը հիմնադրվել է Հելսինկիում 1904 թվականին գործարար համայնքի կողմից և ստացել համալսարանի կարգավիճակ 1911 թվականին։ Այն գործել է որպես մասնավոր համալսարան մինչև 1974 թվականը, երբ Ֆինլանդիայի նահանգին տրվեց համալսարանի ֆինանսական պատասխանատվությունը։ Այնուամենայնիվ, դպրոցը մնացել է ինքնավար կառավարման և ներքին գործերի մեջ։ Հիմնադրման օրվանից ավարտել է 23000 ուսանող։ 1950 թվականին Բիզնես դպրոցը Ֆաբիանինկատուից տեղափոխվեց Ռունեբերգինկատու Տյոոլյոյում։ Դպրոցը դարձավ Աալտոյի համալսարանի մի մասը 2010 թվականի հունվարի 1-ին և ամբողջությամբ անցավ Օթանիեմի համալսարանին 2019 թվականին։

## Վարկանիշներ և հավատարմագրում
Աալտոյի համալսարանի բիզնեսի դպրոցը հավատարմագրվել է բոլոր երեք խոշոր միջազգային կազմակերպությունների կողմից, որոնք հավաստագրում են բիզնես դպրոցները (*AACSB*, *AMBA*, *EQUIS*), «եռակի թագ» հավատարմագրում, որն ունի աշխարհի միայն 55 այլ համալսարաններ։ Դպրոցը նաև անդամ է *CEMS*-ին (*Global Alliance in Management Education*) և *PIM*-ին (*Partnership in International Management*):

2005 թվականից ի վեր *Financial Times*-ը դասում է *CEMS* ծրագիրը աշխարհի լավագույն մագիստրոսների կառավարման ծրագրերում։ Աալտոյի համալսարանի բիզնես դպրոցը այս համատեղ ծրագրի ակտիվ անդամն է։ 2013 թվականին Աալտոյի համալսարանի բիզնեսի դպրոցը զբաղեցրել է 29-րդ հորիզոնականը եվրոպական բիզնես դպրոցների վարկանիշում․ 78-րդը՝ գլոբալ *MBA* ծրագրերում և 43-րդը՝ կառավարման մագիստրոսական ծրագրերում։

## Գիտական աստիճաններ և ծրագրեր
Դպրոցն առաջարկում է տնտեսագիտության և բիզնեսի կառավարման համալսարանական աստիճաններ բակալավրի, մագիստրոսի, արտոնագրի և դոկտորական մակարդակներում, ինչպես նաև *MBA* ծրագրեր՝ ուղղված են բիզնեսի մասնագետներին, որոնք հյուրընկալվել են Աալտոյի համալսարանի գործադիր կրթության միջոցով։

Դպրոցն ունի երկքայլ ծրագրային կառուցվածք, համաձայն Բոլոնիայի հռչակագրի, եռամյա բակալավրի կոչումով, որին հաջորդում է երկամյա մագիստրոսի կոչում։ Նոր ուսանողները սկսում են սովորելով տնտեսագիտության և բիզնեսի կառավարման բակալավրի կոչումով և ավարտելուց հետո իրավասու են շարունակել սովորել մագիստրատուրայում։ Դոկտորական աստիճանը սովորաբար տևում է չորս լրացուցիչ տարի։

### Բակալավրիատ
2013 թվականից դպրոցն առաջարկում էր հետևյալ բակալավրիական ծրագրերը (3-ամյա ծրագիր, 180 *ECTS* կրեդիտ).

*Տնտեսագիտություն և բիզնեսի կառավարում (Օտանիեմի, Էսպոո, ֆիններեն)
*Տնտեսագիտություն (Օտանիեմիում, անգլերեն)
*Միջազգային բիզնես (Միկկելի, անգլերեն)
Տնտեսագիտության և բիզնեսի կառավարման ոլորտում ուսանողները կարող են ընտրել հետևյալ մասնագիտություններից մեկը՝ 
*հաշվապահություն, 
*բիզնես իրավունք, 
*տնտեսագիտություն, 
*ֆինանսներ, 
*տեղեկատվական ծառայություններ և կառավարում, 
*կառավարում, 
*մարքեթինգ։

### Մագիստրոսական ծրագրեր
Դպրոցն առաջարկում է հետևյալ մագիստրոսական ծրագրերը (2-ամյա ծրագիր, 120 ECTS կրեդիտ).

*Հաշվապահություն
*Կորպորատիվ հաղորդակցություն
*Ստեղծագործական կայունություն
*Տնտեսագիտություն
*Ձեռնարկատիրության և նորարարության կառավարում
*Ֆինանսներ
*Գլոբալ կառավարում
*Տեղեկատվության և ծառայությունների կառավարում
*Միջազգային դիզայնի բիզնեսի կառավարում
*Կառավարում և միջազգային բիզնես
*Մարքեթինգ
*Ստրատեգիա
**Yritysjuridiikka* (միայն ֆիններեն)

### Ամառային ծրագրեր
1995 թվականից ի վեր դպրոցն առաջարկում է բազմամասնագիտական ամառային ծրագիր, որը կոչվում է Տեղեկատվական տեխնոլոգիաների ծրագիր (3-ամսյա ծրագիր, 24 *ECTS* կրեդիտ)։ Դպրոցն առաջարկում է նաև բազմամասնագիտական *Business Master Class* ամառային դասընթաց (2 շաբաթ տևողությամբ դասընթաց, 6 *ECTS* կրեդիտ)։

### MBA ծրագրեր
*MBA* և գործադիր MBA ծրագրերն առաջարկվում են *Aalto University Executive Education AEE* կողմից, որը գործում է Հելսինկիում, Չինաստանում, Սինգապուրում, Հարավային Կորեայում, Թայվանում, Շվեդիայում և Իրանում։ MBA ծրագրում ուսման վարձ կա՝ ի տարբերություն *BSc/MSc* կրթական ծրագրերի։ MBA ծրագիրը ուսուցանվում է երկշաբաթյա մոդուլների միջոցով՝ այցելելով աշխարհի լավագույն բիզնես դպրոցների դասախոսներ, այդ թվում՝ Էմորիի համալսարան, Ռութգերս բիզնես դպրոց, Հարավային Կարոլինայի համալսարան, Ջորջթաուն համալսարան, Կալիֆոռնիայի համալսարան, Կոնկորդիա համալսարան, Քուինս համալսարան, Քինգսթոն, Ռոտերդամի կառավարման դպրոց, Էրազմուս համալսարան, Ինդիանայի համալսարան, *ESADE* և *INSEAD*

## Ընդունելություն
Ամեն տարի մոտ 400 ուսանող ընդունվում է բակալավրիատ, իսկ մոտ 200 ուսանող՝ մագիստրատուրայում։ Բակալավրիատի ընդունելությունը հիմնված է հիմնականում ընդունելության թեստի վրա (ֆիններեն) և համազգային ավարտական քննության վրա։ Ոչ ֆիննախոսները և միջազգային ուսանողները հնարավորություն ունեն ընդունելություն *SAT* (Scholastic Admissions Test) անգլերենով անցկացվող թեստի միջոցով։ Համապատասխան բակալավրի կոչում ունեցող դիմորդները կարող են դիմել մագիստրատուրայի ընդունելության համար միայն տնտեսագիտության և բիզնեսի կառավարման գծով մագիստրոսի կոչում ստանալու համար։

## Գործընկեր համալսարաններ
Աալտոյի համալսարանի բիզնես դպրոցը փոխանակման գործընկերություն ունի վեց տարբեր մայրցամաքների ավելի քան 150 համալսարանների հետ։ Ամեն տարի մոտ 400 աշակերտ փոխանակման միջոցով մեկնում են արտերկիր, և դպրոցը ընդունում է ավելի քան 350 ուսանողների։ Դպրոցը համագործակցում է Եվրոպայի առաջատար բիզնես դպրոցների հետ *CEMS* համայնքի շրջանակներում։ Գործընկեր դպրոցները ներառում են Մեծ Բրիտանիայի Կայսերական քոլեջը, Կանադայի *HEC* Մոնրեալը, *WHU* - Օտտո Բեյշեյմի կառավարման դպրոցը Գերմանիայում, *NCCU* առևտրի քոլեջը Թայվանում, Յոնսեի համալսարանը Հարավային Կորեայում, Պեկինի համալսարանը Չինաստանում, Սոֆիայի համալսարանը Ճապոնիայում, Դյուկի համալսարանը, Հարավային Կարոլինայի համալսարան ԱՄՆ-ում, *Skema* բիզնես դպրոցը և *ESCP* բիզնես դպրոցը Ֆրանսիայում։ CEMS ցանցում գործընկեր դպրոցները ներառում են HEC Paris-ը, ESADE-ն Իսպանիայում, Լոնդոնի տնտեսագիտության դպրոցը Մեծ Բրիտանիայում և Սենտ Գալենի համալսարանը Շվեյցարիայում։ Գործընկեր դպրոցների համապարփակ ցուցակ։

## CEMS մագիստրատուրա միջազգային կառավարման ոլորտում
*CEMS*-ը ներառում է 30 ակադեմիական հաստատություններ 5 մայրցամաքներից, ավելի քան 70 կորպորատիվ գործընկերներ և 4 սոցիալական գործընկերներ ամբողջ աշխարհից։

Աալտոյի համալսարանի բիզնես դպրոցը 1998 թվականից CEMS ցանցի ֆիննական անդամ է։ Նրանց *CEMS* կորպորատիվ գործընկերներն են *Kone*-ն և Nokia-ն։

Բիզնես դպրոցը առաջարկում է գլոբալ կառավարման մագիստրատուրա, որտեղ ուսանողները կարող են ստանալ երկու որակավորում՝ մագիստրոսի կոչում տնտեսագիտության և բիզնեսի կառավարման ոլորտում, որը շնորհվում է Աալտոյի համալսարանի բիզնես դպրոցի կողմից և *CEMS* մագիստրոսի կոչում միջազգային կառավարման ոլորտում, որը շնորհվում է *CEMS*-ի կողմից՝ Կառավարման գլոբալ դաշինքի կողմից։ Կրթության *CEMS MIM* տարրերի մեծ մասն ամբողջությամբ ներառված է Գլոբալ կառավարում մագիստրոսական ծրագրում (120 *ECTS*):

*CEMS MIM*-ը բարձր ճանաչում ունի կորպորատիվ հատվածում։ Financial Times-ի կողմից մշտապես դասվելով աշխարհի լավագույնների շարքում` *CEMS MIM*-ը միավորում է բազմազգ ընկերություններին, առաջատար համալսարանների և բիզնես դպրոցների միջազգային հեղինկությամբ դասախոսներին։

Բիզնես դպրոցը *PIM* ցանցի անդամ է, որը բաղկացած է 60 բիզնես դպրոցներից ամբողջ աշխարհում։

## Արտաքին հղումներ
*

## Ծանոթագրություններ

Կատեգորիա:Բիզնես մասնագիտություններ
Կատեգորիա:Կրթական կազմակերպություններ
Կատեգորիա:Հելսինկի
Կատեգորիա:Ֆինլանդիայի համալսարաններ